חוק לקידום השקעות בחברות הפועלות בתחומי הטכנולוגיה העילית (היי-טק) (תיקוני חקיקה), התשע"ו-2015
הצעת חוק ממשלתית, הכנסת ה-20
פורסם: ספר החוקים, חוברת 2519, עמ' 316, 2015-12-31T00:00:00+02:00
חוק לקידום השקעות בחברות הפועלות בתחומי הטכנולוגיה העילית (היי-טק) (תיקוני חקיקה), התשע"ו-2015 התקבל בקריאה השנייה והשלישית ביום ט"ז בטבת התשע"ו (28 בדצמבר 2015). חוק זה קובע מספר הסדרים שמטרתם לעודד גיוס הון לחברות הפועלות בתחום ההיי-טק, בעיקר חברות הזנק, שאינן נסחרות בבורסה כלשהי או שטרם נרשמו למסחר בבורסה בת"א. ההסדר העיקרי בחוק זה הוא מתן אפשרות לחברות שהתאגדו בישראל ואינן תאגיד מדווח לגייב הון באמצעות חברה המרכזת את ההצעה ומשמשת מתווכת להצעה ולמכירה של ניירות הערך באמצעות אתר אינטרנט. הוראה נוספת לעידוד רישומן של חברות הפועלות בתחום ההיי-טק היא הסמכת הרשות לניירות ערך (להלן - הרשות) לאפשר לאותם תאגידים שנרשמו למסחר ונכללו במדד ת"א טק-עילית לדווח לרשות את אותם פרטים שאותו תאגיד מדווח לגבי ניירות הערך שלו שנסחרים מחוץ לישראל, ובלבד שהרשות לניירות ערך סברה שאין באותו דיווח כדי לפגוע באופן מהותי ביכולתו של משקיע סביר לקבל החלטת השקעה בניירות ערך. כמו כן, תאגיד שאינו מנהל כספי אחרים לא יוכל עוד להציע תוך כדי מסחר בבורסה ניירות ערך הרשומים למסחר, לרבות ניירות ערך של תאגיד השולט בתאגיד שמציע ניירות ערך כאמור. לעניין הוראות אלה קבועה הוראת מעבר.